Andrija Milošević v Mariboru
2025-10-07 20:00 (Europe/Paris) | Maribor center / Narodni dom Maribor
Po uspešni turneji po Hrvaški in Sloveniji se priljubljeni igralec Andrija Milošević vrača v Maribor z izjemno duhovito monodramo “Idem putem pa zagrlim drvo”, avtorja Miodraga Karadžića.
V komični zgodbi spremljamo sina, ki mu mama vztrajno išče primerno nevesto. Kandidatke se vrstijo ena za drugo, njuni odnosi pa vodijo v niz zabavnih zapletov in nepredvidenih situacij. Ko se končno pojavi »ta prava«, se glavni junak znajde pred življenjsko prelomnico.
Vstopnice so na voljo na https://bit.ly/Andrija_Maribor, ter na vseh fizičnih Entrio prodajnih mestih po Sloveniji

Povezava do originalnega članka

Trip to Las Vegas Show
2025-10-07 20:00 - 22:00 | Maribor center / Dvorana Union, Maribor
Glasbena stand up predstava: Odrsko doživetje z duhovitimi dialogi, čustvenimi trenutki in mojstrsko interpretacijo nepozabnih melodij, ki so jih proslavili Elvis Presley, Frank Sinatra, Ray Charles, Dean Martin, Louis Armstrong in drugi.
Glasbena stand up predstava: TRIP TO LAS VEGAS SHOW V glavnih vlogah: Oto Pestner, Uroš Perić, Omar Naber & Tina Gorenjak Trip to Las Vegas Show je edinstvena glasbena stand up predstava, ki z izjemno energijo, šarmom in stilom obuja zlato obdobje ameriške zabavne scene. Vrhunski izvajalci gledalce popeljejo v Las Vegas 50. in 60. let prejšnjega stoletja – čas, ko so blišč, humor in brezčasna glasba zaznamovali svetovno industrijo zabave.
Predstava ni klasičen koncert. Je odrsko doživetje z duhovitimi dialogi, čustvenimi trenutki in mojstrsko interpretacijo nepozabnih melodij, ki so jih proslavili Elvis Presley, Frank Sinatra, Ray Charles, Dean Martin, Louis Armstrong in drugi.
V glavnih vlogah nastopajo štirje prepoznavni obrazi slovenskega glasbenega in odrskega prostora – Oto Pestner, Uroš Perić, Omar Naber in Tina Gorenjak – vsak s svojo izrazito prezenco, skupaj pa kot popolna kombinacija pod imenom Trip to Las Vegas Show.

Povezava do originalnega članka

Okrogla miza: Prihodnost Račjega dvora
2025-10-08 15:00 - 17:00 | Maribor center / Umetnostna galerija Maribor
Umetnostna galerija Maribor v sodelovanju z Mestno občino Maribor in v partnerstvu z Biotehniško šolo Maribor, Oddelkom za arhitekturo FGPA Univerze v Mariboru in Studiem Arhisol vabi na dvodnevno jesensko dogajanje na Račjem dvoru. Mestna občina Maribor je pripravila načrt za obuditev mestnih gričev, študenti arhitekture Univerze v Mariboru so razmišljali o glavnih priložnostih te edinstvene lokacije, mladi arhitekti so izvedli umetniške intervencije v prostor. Vabimo vas na izmenjavo idej in druženje. Dobimo se pri Račjem dvoru!
Dogodek poteka v sklopu evropskega projekta reCITYing. Reaktivacija opuščenih prostorov v urbanih središčih z arhitekturo in umetnostjo, ki združuje partnerje iz Maribora, Genove, Barcelone, Hannovra ter Montpellierja in ga sofinancira Evropska unija. Cilj projekta je spodbujanje raznolikih kreativnih praks in aktivnosti, ki prispevajo k ponovni uporabi in reaktivaciji opuščenih, praznih in javnosti nedostopnih prostorov v urbanih središčih.
Vsi dogodki so brezplačni. Vabljeni, da se nam pridružite!
sreda, 8. oktober 2025
15.00–17.00
Umetnostna galerija Maribor, Strossmayerjeva ulica 6
Okrogla miza: Prihodnost Račjega dvora
Račji dvor, nekdanje benediktinsko trgovsko posestvo s tisočletno zgodovino in edinstveno lokacijo pod mestnimi vinorodnimi griči, je danes predvsem v funkciji priložnostnega skladišča. Majhna vernakularna koča v njenem zaledju, ki spominja na načrte za vzpostavitev muzeja na prostem, je prepuščena počasnemu propadanju. Na zelenem robu mesta se dvorec in Wagnerjeva koča ponujata v premisleke o ponovni aktivaciji in vključitvi v javno življenje. Pogovarjali se bomo z gosti, ki to edinstveno arhitekturno dediščino poseljujejo, jo ščitijo, v njej iščejo priložnosti ter načrtujejo njeno prihodnost. Vabimo vas, da se pridružite pogovoru in izmenjavi idej.
Gosti:
– Saša Arsenovič, župan Mestne občine Maribor
– dr. Vinko Logaj, minister za vzgojo in izobraževanje (vabljen)
– Anton Krajnc, ravnatelj Biotehniške šole Maribor
– predstavnik Benediktinskega Priorata Maribor (vabljen)
– Stojan Skalicky, arhitekt
– Suzana Vešligaj, Zavod za varovanje kulturne dediščine
Moderira: Simona Vidmar Čelik, direktorica UGM
Vsi dogodki so brezplačni. Vabljeni, da se nam pridružite!

Umetnostna galerija Maribor – Arhitektura v preobrazbi: Račji dvor med zgodovino in prihodnostjo

POSLEDNJI TSCHELIGIJEV PIVOVAR
2025-10-08 17:00 - 2025-10-24 18:00 | GAULEITER UIBERREITHER. DVE ŽIVLJENJI: Predstavitev knjige Stefana Karnerja
Zadnji pivovar v Tcheligijevi pivovarni je bil Ivan Jezernik, iz Luč ob Savinji. Nadvse zanimiva življenjska zgodba, ne zgolj njega, ampak cele družine, ki v Lučah še danes vodi znano gostišče Raduha.Sicer bolj kot s pivom povezujemo Maribor z vinogradništvom in vinom a v preteklosti je bila v Mariboru močno razvita tudi pivovarniška dejavnost. V mestu je bilo v preteklosti kar nekaj pivovarn in z njimi povezanih pivovarniških družin – med njimi tudi družina Tscheligi, ki je imela eno izmed svojih pivovarn tudi v nekdanjem obrambnem stolpu, ki ga danes imenujemo Čeligijev stolp. Razstavo Poslednji Tscheligijev pivovar zato postavljamo prav tja, v stolp.
Zadnji pivovar v Tcheligijevi pivovarni je bil Ivan Jezernik, iz Luč ob Savinji. Nadvse zanimiva življenjska zgodba, ne zgolj njega, ampak cele družine, ki v Lučah še danes vodi znano gostišče Raduha.
Razstava Poslednji Tscheligijev pivovar je del programa Dnevov evropske kulturne dediščine. V Čeligijevem stolpu bo na ogled do 24. oktobra:
– ob torkih in četrtkih od 16:00 do 18:00
– ob sobotah od 10:00 do 12:00

Povezava do originalnega članka

Literarna postaja: Nada Gašić
2025-10-08 18:00 - 19:30 | Maribor center / Grajska kavarna, Trg svobode 1
Predstavitev knjige Voda, pajčevina.
V Mariboru rojena pisateljica Nada Gašić velja za najbolj »zagrebško avtorico«, saj so vsa njena dela pravi mozaik zagrebških ulic, znanih stavb in ljudi. Roman Voda, pajčevina (2010) je njeno prvo delo, prevedeno v slovenščino, v katerem se mojstrsko brišejo meje med resničnostjo in fikcijo. Kriminalni roman nas popelje v Zagreb, kjer poplava iz leta 1964 služi kot metafora za spremembe v mestu in življenju njegovih prebivalcev.
Pogovor z avtorico bo usmerjala Zora A. Jurič. Festival slovanskih književnosti že četrtič zapored prireja Forum slovanskih kultur.
Nada Gašić je osrednja gostja letošnjega festivala.

Povezava do originalnega članka

Maribere: Misterij žene
2025-10-08 19:00 - 21:00 | Maribor center / Projektni prostor Freske
oktobra se bomo ob 18. uri pogovarjali o knjigi Zofke Kveder Misterij žene. Pogovor bo v prostoru Freske v 1. nadstropju Vetrinjskega dvora.

V zbirki 6 črtic nas Zofka Kveder popelje skozi izbrane zgodbe. Kljub temu da so glavni liki nekaterih moški, so vse zgodbe v svojem bistvu o usodi žensk, ki je vse prej kot prijetna. Ženske so v tistem času bile pomaknjene v ozadje in pogosto doživljale nasilje moških ali drugih žensk nad njimi. Hkrati pa so cerkveni predstavniki slikali sliko idealne, ljubeče, tople družine, ki je le redko bila resnična. Že v prvi zgodbi razgali družino svoje prijateljice, kjer sta se starša ves čas kregala med sabo, tepla otroke in je oče imel, s sodobnimi besedami, odvisnost od alkohola. Prvoosebna pripovedovalka pa je doživljala pomanjkanje in nasilje s strani različnih oseb.
Črtice govorijo o prostitutkah, nezakonskih otrocih, trpljenju žensk med porodom in tako avtorica ruši stereotip poročene ženske, ki je predana možu.
Zofka Kveder (1878-1926) je bila pisateljica in publicistka. Rodila se je v Ljubljani, ampak se je njena družina že kmalu po rojstvu večkrat selila. Izdala je 10 romanov in 3 dramska dela. V svoja dela je pogosto vključevala temo ženskega vprašanja.

Preostali dogodki sezone:
10. 12. 2025 Edouard Louis: Opraviti z Eddyjem
14. 1. 2026 Ožbolj Ilaunig: Črni križ pri Hrastovcu
11. 2. 2026 Mihail A. Bulgakov: Mojster in Margareta
11. 3. 2026 Ana Schnabl: Mojstrovina
8. 4. 2026 Thomas Mann: Smrt v Benetkah13. 5. 2026 Manca G. Renko: Živalsko mesto
10. 6. 2026 Š. Jislová, T. Drahoňovská: Brez las
Vabljeni!

Povezava do originalnega članka

Buda, Platon in Jaz
2025-10-08 20:00 - 22:00 | Buda, Platon in Jaz
Človek je vedno, ne glede na čas in prostor, v katerem je živel, čutil potrebo, da spozna samega sebe in razvija lastne potenciale v sobivanju z drugimi ljudmi. Ta tečaj omogoča sodobnemu človeku spoznati filozofske odgovore na življenjska vprašanja.
Kako narediti filozofijo uporabno tukaj in zdaj? Z neprestano in zavestno uporabo filozofskih načel. Filozofija ni le skupek abstraktnih idej; je močno orodje za preoblikovanje našega vsakdanjega življenja, naših odnosov in našega pogleda na svet.
𝐏𝐨𝐭𝐞𝐤 𝐭𝐞𝐜̌𝐚𝐣𝐚:

Predavanja bodo vsaki teden v sredo ob 20. uri
Posamezno predavanje traja dve šolski uri.
Tečaj sestavlja 9 predavanj (9 tednov).
Predavanje se bodo odvijala v prostorih Nove Akropole na Tyrševi ulici 7
Teme predavanj ne zahtevajo predznanja.

𝐂𝐞𝐧𝐚 𝐭𝐞𝐜̌𝐚𝐣𝐚: Cena celotnega tečaja je 95€, če poravnate znesek 10 dni pred pričetkom. Za študente in upokojence je cena znižana.
𝐏𝐫𝐢𝐣𝐚𝐯𝐚: Na tečaj se lahko prijavite preko spletne prijavnice na naši spletni strani: https://akropola.org/tecaj-prakticne-filozofije/

Povezava do originalnega članka

Buda, Platon in Jaz
2025-10-08 20:00 - 22:00 | Maribor center / Tyrševa 7, Maribor

Analogno
2025-10-08 20:00 - 22:00 | Maribor center / Dvorana generala Maistra
Tadej Toš: Analogno
V svetu zaslonov, algoritmov, kriptovalut in digitalnih iluzij Tadej Toš prinaša nujno potreben oddih – analogni. V stand-up predstavi “ANALOGNO” z ostro, duhovito in točno njemu lastno refleksijo secira sodobni svet, v katerem smo “online”, a pogosto daleč od sebe. Pridite, umaknite se iz digitalnega hrupa in prisluhnite iskrenemu, neposrednemu in brutalno smešnemu pogledu na življenje – brez filtrov, brez WiFi-ja, povsem analogno.

Povezava do originalnega članka

Emir Osmić: Arhitektura spominov
2025-10-09 10:00 - 2025-10-31 15:00 | Maribor center / Razstavišče Vetrinjski
Razstava Arhitektura spomina zajema 20 let umetniškega ustvarjanja Emira Osmića in združuje cikle Vojna in umetnost, Vojak, Portret, Stare igrače in Ulica.
Arhitektura in spomin sta povezana na številne načine. Narativno vrednost arhitekturnih elementov lahko spremljamo od zgodnjih civilizacij dalje. Vile v Pompejih so ohranile prikaze ritualov in mitoloških zgodb, Partenon pripoveduje o grški religiji, Romanske cerkve so v svojo arhitekturo vključevale podobe, ki so tudi nepismenim pripovedovale biblijske zgodbe, neoklasicizem je produciral ogromno število arhitekturnega kiparskega okrasja alegorij zgodovine, Brâncuşijev komemorativni park v Târgu Jiu omogoča, da se skozi spomine sprehodimo, z njimi vzpostavimo fizični stik. Vse to so znana zgodovinska dejstva, a manjkrat se vprašamo o osebni arhitekturi, ki nosi naše spomine, kako jih oblikuje in kako je zgrajen spomin sam?
Razstava Arhitektura spomina zajema 20 let umetniškega ustvarjanja Emira Osmića in združuje cikle Vojna in umetnost, Vojak, Portret, Stare igrače in Ulica. Lahko jo razumemo kot retrospektivno razstavo, a vendarle bi bila to poenostavitev, saj umetnik k svojim delom pristopa kot k živečim bitjem, ki se mestoma spreminjajo, skozi leta pridobivajo nove detajle in se kot kolaži plastijo z inserti del iz druge dobe. Temu primerno je tudi tehnika del kombinirana, a vedno, tudi v primeru digitalnih del, temeljena na liniji, risbi, ki se razveja v končno podobo. Gre za vpogled v enotnost umetnikovega intimnega doživljanja, ki funkcionira kot dnevnik ali daljši roman. Prek poglabljanja v kontinuiteto sloga in spremembe, ki vznikajo v njem med obdobji, se pred nami izriše umetnikova percepcija lastnih spominov in doživljanj, ki nastajajo v kombinaciji sloga nadrealistične težnje k podzavestnim vzgibom in ekspresionistične želje po neposredni umetniški akciji. V osredju je vizualizacija spomina, ki se skozi umetnost Emirja Osmića izraža predvsem prek motrenja človeka v čustveno razgaljeni obliki ter predmetov, ki človeka obkrožajo med ključnimi impresijami. Na kakšen način se odtisnemo na objekte in prostore kot so dedkova vrata, domače ulice, stare igrače, stavbe, kjer smo preživljali čas in kako se vzpostavi recipročnost tega odtisa?
V delih je prisoten odmev vojne, ki je zaznamovala življenje umetnika. Obrazi, ki se pojavljajo med abstrakcijo so oropani človeške pojavnosti, surovo izpostavljeni v obliki, ki ji je nemogoče določiti spol, starost, izvor. Zaradi njihove oblikovne rudimentarnosti predstavljajo esenco običajnega človeka, ki ga definira doživljanje in izraz čustev ob soočenju s katastrofo, pretresom in načini za preživetje. Na delih so bitja bivajoča v nedoločljivih prostorih, kjer se elementi medsebojno spajajo in plastijo, variirajo med jasno določenimi prostori in razpršenimi oblikami, ki pojavno imitirajo naše načine spominjanja, kjer se prej nepovezane dobe, prostori, ljudje in objekti lahko prepletejo v novo celoto, ki gradi naše pojmovanje obstoja. Umetnik figure mučenikov povzdigne v svetniški status in prek umestitve v psihološke krajine omogoči komunikacijo med materialnim ter sublimnim. Loči jih od singularnega dogodka in jih vpne v kolektivno izkušnjo. Arhitektura spomina oblikuje časovnico, a ne le časovnico umetnikovega razvoja, temveč vsega kar se je vanj vpilo skozi leta in časovnico odtisov, ki so jih ljudje okrog njega puščali na času. Skozi dedkova vrata stopimo na ulico, med ljudi, konotacije, zgodbe in oblike v katere se strnejo.
Sara Nuša Golob Grabner
Emir Osmić (r. 1985, Mostar, BiH) je diplomiral iz slikarstva na Akademiji likovnih umetnosti v Sarajevu (BiH, 2010) na Pedagoškem oddelku pri prof. Radoslavu Tadiću, s temo “Vojna in umetnost”. Leta 2004 je zaključil Srednjo šolo za uporabne umetnosti v Sarajevu. Večkrat je bil uvrščen v ožji izbor za nagrado Alije Kučukalića. Je član ULUBiH in ULUKS, ter član umetniškega sveta ULUBiH (od 2014) in ULUKS (od 2022). Leta 2018 je pridobil status izjemnega samostojnega umetnika. Do zdaj je imel več samostojnih razstav, med drugim: Galerija Mlaz (Počitelj, BiH, 2023 in 2020), Galerija Collegium Artisticum (Sarajevo, BiH, 2021), Video razstava (Sarajevo – Bistrik, BiH, 2020), Galerija SŠPU (Srednja šola za uporabne umetnosti, Sarajevo, BiH, 2019), Galerija Zvono (Sarajevo, BiH, 2018), Galerija Roman Petrović (Sarajevo, BiH, 2016), La Galerie A (Angers, Francija, 2014), CeKA Charlama Depot – Skenderija (Sarajevo, BiH, 2013). Sodeloval je na več kot 80 skupinskih razstavah v Bosni in Hercegovini ter tujini. Je prejemnik nagrade za eksperimentalno risbo na 24. bienalu risbe v Mostarju (2024). Udeleženec številnih mednarodnih likovnih kolonij in umetniških rezidenc doma in v tujini. Živi in ustvarja v Sarajevu.

Povezava do originalnega članka

Otvoritev arhitekturno-umetniških intervencij za Račji dvor
2025-10-09 16:00 - 2025-10-12 17:00 | Račji dvor, Raški dol1, Maribor, Slovenija
Pridružite se nam na otvoritvi in predstavitvi umetniških intervencij na območju Račjega dvora. Vabimo vas na srečanje in pogovor z avtorji intervencij, izbranih s strani mednarodne žirije v okviru evropskega projekta reCITYing.
Intervencije bo otvoril podžupan za področje arhitekture in prostora Gregor Reichenberg. Z nami bodo Ishak Hadžibajrić, Žiga Miholič, Maša Perc in Lena Uranjek, ki nas bodo popeljali skozi labirint doživetij in struktur.
Predstavitev moderirata: Živa Kleindienst in Tina Rudolf (potekala bo v angleškem jeziku!)

Kje se skrivaš, Račji dvor?, avtorja: Lena Uranjek in Ishak Hadžibajrić
Mladi mariborsko-sarajevski arhitekturni študentski tandem s svojo intervencijo vstopa v prostor lirično in igrivo. Rjuhe, razpete na izbranih prelomnih točkah okoli dvorca, tvorijo interaktivni zemljevid, ki sprehajalce vabi k raziskovanju prostora ter mlajše obiskovalce k igri skrivalnic. Vrste belih rjuh delujejo kot vizualna in fizična ovira, ki zastira pogled, a vabi k prehodu, so taktilni elementi, ki vzbujajo spomine na poletne dni preživele na prostem ter otroško razigranost. Opremljeni s piktogrami in zgodbami se sestavljajo v dinamičen rob okoli dvorca. Naš običajen sprehod pod Kalvarijo se lahko spremeni v izkušnjo igre in igrivosti.
Paleta aktivnosti 638 497/3, avtorja: Maša Perc in Žiga Miholič
Mlada Mariborčana, študenta arhitekture, se z intervencijo osredotočata na okolico Račjega dvora in dejavnosti, ki so tam najpogostejše – sprehajanje, tek in sproščanje v naravi. Sprehod iz centra mesta do Mitnice, po drevoredu, mimo Račjega dvora in pod Kalvarijo nazaj do mestnega parka je mariborska »klasika«. To pot sta poimenovala Račji krog, ključno točko pa prepoznala prav pri Račjem dvoru. Z umestitvijo lesenih elementov in športne podlage na nižino pod dvorcem, avtorja obiskovalce vabita na telovadnico na prostem, na eno izmed najlepših in sproščujočih okolij posestva.
Instalaciji bosta na ogled do nedelje, 12. oktobra 2025.

→ 17.00–18.00
Študentske prostorske strategije in ideje za Račji dvor
arhitekturno-urbanistična delavnica
Razmišljanju o Račjem dvoru se je pridružil Oddelek za arhitekturo Univerze v Mariboru. Študenti arhitekture so pod mentorstvom dr. Melite Rozman Cafuta in Stojana Skalickya razmišljali o potencialih širšega prostora Račjega dvora ter njegove vpetosti v mestno strukturo in javne programe. Na delavnici bodo študenti in mentorji predstavili vizije, imeli boste priložnost spoznati različne poglede na prostor, sodelovati v razpravi ter prispevati svoja mnenja in izkušnje. Vabljeni, da se pridružite ustvarjalnemu dialogu med prostorskimi načrtovalci, študenti in skupnostjo!
Predstavitev moderirata: dr. Melita Rozman Cafuta in Stojan Skalicky; kuratorji razstave: dr. Melita Rozman Cafuta, Tina Rudolf, Stojan Skalicky
→ 18.00–19.00
Sprehod skozi zgodovino Račjega dvora z Borisom Hajdinjakom
Boris Hajdinjak, znani mariborski zgodovinar in direktor Sinagoge Maribor, bo vodil skozi razburljivo zgodovino dvorca pod Kalvarijo – od benediktinske posesti do spomina na krače.
→ 16.00–20.00
Druženje ob mehurčkih, glasbi etc.
Vabimo na jesensko druženje pod mogočno lipo pred Račjim dvorom.
zasnova programa: Simona Vidmar Čelik, Stojan Skalicky, Živa Kleindienst, Tina Rudolf
produkcija progama: Umetnostna galerija Maribor
partner programa: Mestna občina Maribor
v sodelovanju z: Biotehniška šola Maribor, FGPA Univerza v Mariboru, Studio Arhisol
Program je omogočila Evropska komisija v okviru programa Ustvarjalna Evropa ob podpori Ministrstva za kulturo.
Program je akreditiran pri ZAPS-u.
V primeru slabega vremena se četrtkov program prestavi na drug datum!
Vsi dogodki so brezplačni. Vabljeni!

Druženje ob barvanju 3D figuric in namiznih igrah
2025-10-09 18:00 - 22:00 | Kulturni inkubator
DELAVNICA
Mi barvamo [3d tiskane figurice] + namizne igre
Četrtek, 9. oktober // 18.00-22.00 // Kulturni inkubator
MKC Maribor v četrtek, 9. oktobra 2025, od 18. ure dalje vabi v Kulturni inkubator na brezplačno delavnico, na kateri bodo udeleženci lahko barvali 3D tiskane figurice, igrali namizne igre, se pogovarjali o 3D tisku in preizkušali 3D pisala.

Vabljeni na brezplačno delavnico – barvali bomo 3d tiskane minije, igrali namizne igre, se pogovarjali o 3D tisku in igrali s 3D pisali.
Primerno, če bi radi brezplačno preizkusili, potrebujete nasvete ali vas zanima:

izdelava 3d tiskanih izdelkov za namizne igre/wargame/okras/darila,
barvanje zgoraj omenjenega,
priprava plastike za barvanje (predpriprave,osnovna plast -primer, zenitno senčenje),
Podpora pri uporabi čopiča, kontrastnih barv, mokre palete,
namizne igre,
uporaba 3d pisala.

Kako to izgleda? Prideš na delavnico, si izbereš eno izmed mnogih 3D tiskanih figuric, vzameš čopič in barve ter jo – pobarvaš. Vse, kar pobarvate, lahko brezplačno vzamete domov. Če imaš svoje figurice in barve, jih prinesi.
Če ti ni do barvanja, je vedno nekdo na voljo za igranje namiznih iger. Nekaj enostavnejših iger je že tam, od Exploding Kittens do Activityja, vedno pa nekdo prinese nekaj naključnih iger, ki so včasih težje. Če imate doma kakšne družabne igre, ki bi jih radi igrali, vam manjka družbe, ali bi radi personalizirane figurice, jih prinesite s seboj in bomo skupaj našli rešitev.
Primerno je za starejše od 7 let, povprečna starost obiskovalcev je 25 let.
Potrebuješ le dobro voljo in idejo! Vse potrebščine so zagotovljene brezplačno, vendar priporočamo, da oblečete nekaj, kar lahko popackate z barvo.
Prijave niso potrebne, pridete lahko kadarkoli v času trajanja delavnice in ostanete kolikor dolgo želite. Veselimo se druženja!

Povezava do originalnega članka

Koncert za orgle in violino
2025-10-09 19:30 - 20:30 | Maribor center / Maribor, Slomškov trg 20, v cerkvi
Koncert Prisluhnimo Življenju
KAJ: Koncert s premišljevanji
NASLOV: PRISLUHNIMO ŽIVLJENJU
KDAJ: četrtek, 9. oktober ob 19.30,
KJE: Stolna cerkev sv. Janeza Krstnika, Maribor, GLASBENIKA: Monika Kammerlander, violina Jernej Mazej, orgle
PROGRAM: ob veznem besedilu se bodo zvrstila dela J. Alaina, J. S. Bacha, L. van Beethovna, L. Boulanger, O. Messiaena, W. A. Mozarta idr.
VSTOPNINA? Vstop prost; vsi pa smo povabljeni, da storimo kaj dobrega za življenje – sebe ali drugih.

Povezava do originalnega članka

Predfestivalski ZIZ kabaret: Nageljn si láhko zatlačiš veš kam, ne?
2025-10-09 20:00 - 21:00 | Maribor center / Klub Narodnega doma Maribor
ZIZ kabaret se vrača domov! Po svetovni turneji … Dobro, po Evropi … No, prav, malo čez planke … Ampak je nazaj!
ZIZ kabaret se vrača domov! Po svetovni turneji … Dobro, po Evropi … No, prav, malo čez planke … Ampak je nazaj! Ester, Hilda, Mis Volne, Šanti Chanty, Sexy Bitch, Zlata nogica, Frenklin, ZIZ Spešl Forsez in Grupa Seksy Lejdis, nazaj v Mariboru, spet v Klubu Narodnega doma Maribor. Nabrušen feministični kabaret format še vedno humorno, a neizprosno uporabi za razgaljene stejtmente in prepotrebne klofute.
9. 10. 2025 ob 20.00 / Narodni dom Maribor Kabaret je preddogodek 7. ZIZ festivala.
Prispevek za predstavo: 5 EUR
Rezervacije na: info@ziz.si Več informacij: https://ziz.si/ziz-festival/

Povezava do originalnega članka

Večer slabe poezije: Klišeji, krindži in rime na -i
2025-10-09 20:00 - 22:00 | Kulturni inkubator
Večer slabe poezije
KLIŠEJI, KRINDŽI IN RIME NA -I
Četrtek, 9. oktober 2025 // 20.00 // Kulturni inkubator
Ko te muza zapusti, ostanejo le rime na -i. Vabimo na večer slabe poezije, ki bo pod naslovom Klišeji, krindži in rime na -i v četrtek, 9. oktobra 2025, ob 20. uri v Kulturnem inkubatorju. Veselimo se najslabšega pesniškega večera v Mariboru – naj nas skupaj pogoltnejo ognjeni zublji patosa! Vstop je prost, prosimo le za predhodne prijave.

Zakaj bi slavili samo dobro poezijo, če imamo v Sloveniji toliko slabe? Čas je, da na piedestal postavimo klišeje, krindže in rime na -i. Naj se odprejo vsi predali, kjer se skrivajo najstniške romance, žalovanja vredni soneti in brezčasno osladne metafore.
Lepo vabljene_i na prvi večer slabe poezije v Mariboru, ki se bo zgodil v četrtek, 9. oktobra 2025, ob 20. uri v Kulturnem inkubatorju.
K udeležbi pozivamo vse ljubitelje_ice poezije, ki se ne jemljejo preresno in si upajo pokazati svoje manj uspele pesniške poskuse. Pogum bo nagrajen z zavidanja vredno nagrado.
Pridi, da trpimo skupaj. Vstop in sodelovanje sta brezplačna, prosimo samo za predhodne prijave na spodnji povezavi.

PRIJAVE

Povezava do originalnega članka

Salamander v Vetrinjcu
2025-10-09 20:00 - 22:00 | Maribor center / Vetrinjc – BarCoda
zvočna poezija v živo
Pet desetletij po rojstvu in več kot štiri desetletja po tišini se vrača kultna skupina Salamander – ne kot nostalgičen odmev, temveč kot živa umetnost v sodobnem zvočno-poetskem ritualu. V 70. letih sta jo v Ljubljani ustanovila Milan Dekleva in Tomaž Pengov, pionirja glasbene in pesniške eksperimentalnosti. Salamander je bil prostor, kjer so se srečevali poezija, improvizacija in tišina.
Danes se vračajo v prenovljeni, a duhovno zvesti zasedbi:

Milan Dekleva (pesnik, pianist),
Bogdana Herman (vokal),
Jerko Novak (kitara),
Lado Jakša (saksofon),
Božidar Ogorevc (violina) in
Aleš Kacjan (flavta, tolkala).

Predstavili bodo novi album – zbirateljski glasbeno-pesniški artefakt s trinajstimi skladbami, ki vabijo k kontemplaciji in poslušanju tišine med besedami. Pesmi, kot so Na vratih Barcelone, na pragu Sarajeva, Hipnosi in Orfej brez ptic, odpirajo prostor za zvočno raziskovanje.
Prvič v Mariboru – to ni le koncert, temveč potovanje za čute in duha.

Povezava do originalnega članka

ZIZ kabaret: Nageljn si láhko zatlačiš veš kam, ne?
2025-10-09 20:00 - 23:00 | Maribor center / Mali oder
Nabrušen feministični kabaret format še vedno humorno, a neizprosno uporabi za razgaljene stejtmente in prepotrebne klofute.
ZIZ kabaret se vrača domov!
Po svetovni turneji … Dobro, po Evropi … No, prav, malo čez planke … Ampak je nazaj!
Ester, Hilda, Mis Volne, Šanti Chanty, Sexy Bitch, Zlata nogica, Frenklin, ZIZ Spešl Forsez in Grupa Seksy Lejdis, nazaj v Mariboru, spet v Klubu Narodnega doma Maribor. Nabrušen feministični kabaret format še vedno humorno, a neizprosno uporabi za razgaljene stejtmente in prepotrebne klofute.
Kabaret je preddogodek 7. ZIZ festivala (12.-18.10.2025). Za rezervacijo pišite na info@ziz.si.
Prodaja eno uro pred predstavo.
Povezava do originalnega članka

Preobrazbe: nevtralna maska, telo in projekcija zamišljenega prostora
2025-10-10 10:00 - 2025-10-12 17:00 | Maribor center / Vetrinjski dvor, Maribor
Delavnica, zasnovana na tradiciji francoskega pedagoga Jacquesa Lecoqa, bo raziskovala govorico telesa, skupinskega dogovora ter udeležence usmerjala k razvoju močnejše in bolj jasne igralske prezence.
Spreten igralec ali igralka je tisti, ki se zna prepričljivo preobraziti v nekoga drugega. Ta moč preobrazbe presega zgolj tehnično igro – omogoča vstop v domišljijske svetove, kjer se prepletajo resničnost, simboli in čustva. Nevtralna maska je eno ključnih orodij za urjenje te preobrazbene sposobnosti. Od igralca zahteva, da telo osvobodi vsakršnih »šumov« in se spremeni v prazno platno, na katerem se lahko nizajo novi domišljijski svetovi. S tem omogoča raziskovanje vprašanja, kako na odru ustvariti vtis, da je igralec nekdo povsem drug in da se nahaja v prostoru, ki je povsem drugačen od gledališkega odra. Nevtralna maska ni zgolj vaja v igri, temveč vaja v preobrazbi, ki gledališče odpira kot prostor neskončnih možnosti.
Cena delavnice: 80 – 120 EUR
Prijave do 1. 10. 2025 na info@ziz.si
Več informacij: https://fb.me/e/5onBEPPm3

Povezava do originalnega članka

Štirje neustrašni
2025-10-10 17:00 | Maribor center / Lutkovno gledališče Maribor, Velika dvorana
3+
Saša Eržen po motivih Bremenskih godcev bratov Grimm
Režiser in avtor glasbe Marjan Nečak
Avtor likovne podobe Damijan Stepančič
Kdor poje, slabo ne misli. In s pesmijo na ustih smo neustrašni. Pogumna naveza najboljših živalskih prijateljev zagotovo užene prav vse razbojnike.
Povezava do originalnega članka

Dragan Vojvodić: Sound(less)/(Brez)zvočno
2025-10-10 18:00 - 2025-11-08 13:00 | Maribor center / artKIT, Glavni trg 14, Maribor
Odprtje samostojne razstave Dragana Vojvodića: Sound(less)/(Brez)zvočno
Vljudno vabljeni na odprtje samostojne razstave Sound(less)/(Brez)zvočno intermedijskega in interdisciplinarnega umetnika Dragana Vojvodića, ki bo v petek, 10. oktobra 2025, ob 18. uri v razstavišču artKIT. Ob odprtju bo umetnik izvedel glasbeni performans.
Razstava povezuje avtobiografski diskurz z idejami avantgardnih in konceptualnih umetniških praks, pri čemer preizprašuje zvok in njegovo odsotnost. Avtor izhaja iz lastne izkušnje – glasbe/zvoka – da bi artikuliral prostor, v katerem se slušno spremeni v vizualno, kar ustvarja novo okoliščino in pripoved.

Povezava do originalnega članka

Stand up večer z Avtmigeci
2025-10-10 19:30 - 21:30 | Kulturni inkubator
dan komedije
STAND UP VEČER Z AVTMIGECI
Petek, 10. oktober 2025 // ob 19.30 // Kulturni inkubator
Tokrat v Kulturni inkubator na Stand up večer prihajajo prav posebni gostje: Luka Dimitrijević, Aleš Novak, Marko Žerjal in Rok Škrlep. Na oder bodo stopili v petek, 10. oktobra, ob 19.30, povezoval bo David Gorinšek. Vstop je brezplačen, obvezne so predhodne prijave.

David Gorinšek kot stand up komik sedem let nastopa na odrih po celi Sloveniji, pred kratkim je začel občasno nastopati še v Zagrebu in Budimpešti. Kot producent organizira večere smeha, med katerimi so najbolj znani Stand up Avtmigeci. In štiri avtmigece bo pripeljal na oder pred upravno stavbo MKC Maribor, kjer bodo poskbeli za zvrhano dozo smeha. Pod žaromete bodo stopili Marko Žerjal, Aleš Novak, Rok Škrlep in Luka Dimitrijević.
Dogodek je brezplačen, a je število mest omejeno, zato so obvezne predhodne prijave. Svoj sedež si zagotovite z izpolnitvijo spodnjega obrazca.

PRIJAVA

Povezava do originalnega članka

Flamenko in omara
2025-10-10 20:00 | IntimniOder.GT22
IntimniOder.GT22

Predstava se opira na intimno zgodbo para; med sestavljanjem omare v skupnem studiu je Luka ob tem tvoril naključne zvoke, Anja je medtem vadila flamenko. Nehote se je zgodila povezava, tako z gradnjo zvočne kompozicije kot skupnega prostora.

Avtorja: Anja Mejač, Luka Uršič
Produkcija: Skladišče 172
Vstopnice: samopostrežna
Več informacij o predstavi TUKAJ.

Povezava do originalnega članka

TRAFIKA OB PARKU
2025-10-11 00:00 - 2025-10-31 00:00 | Maribor center / Trafika ob Mestnem parku
Jerneja Ferlež: SPOMINI – POMENI – REFLEKSIJE
Ko so ob koncu 20-ih let 20. st. postavili trafiko ob parku, je gotovo niso umestili brez razmisleka – časopisi pred vstopom v park, blizu kavarne, drobne tiskovine blizu upravnega poslopja. Kot trafika je zgradba delovala še dolgo po drugi svetovni vojni, nato pa so se tu zvrstile zelo različne dejavnosti. Nekaj časa je samevala.
Zgradbe so tudi sidrišča osebnih in kolektivnih spominov in prav ti so osrednji del tokratne razstave. Čeprav so raznoliki, imajo veliko stičnih točk. Sporočajo, da imajo prostori za ljudi različne pomene – v nekaterih okoliščinah se nanje navežejo in jih čutijo kot svoje, v drugih jih komaj opazijo.
Največ spominov nastaja v obdobjih, ko so javnosti dostopni v najširšem pomenu besede, najmanj pa takrat, ko so nefunkcionalni. Razstava je del programa Dnevov evropske kulturne dediščine.
V Trafiki ob Mestnem parku bo na ogled bo do 31. oktobra in sicer:
– ob torkih in četrtkih od 16:00 do 18:00
– ob sobotah od 10:00 do 12:00

Povezava do originalnega članka

Adina grajska režija
2025-10-11 10:00 - 12:00 | Okolica / Kulturna dvorana Toneta Partljiča Pesnica
Dramska igra povezana z rodbino Kübek, ki je v začetku 20. stoletja bivala na gradu.
Drugorojena hči grofa Gundakerja in Wilhelmine Wurmbrand- Stuppach je bila Marija Adalberta (Ada), rojena na gradu Borl 2. avgusta 1873. Leta 1901 se je poročila z baronom Maxom Kübeckom in po očetovi smrti podedovala Borl, kjer si je ustvarila svoj dom in družino.
Iz ohranjenih Adalbertinih dnevnikov izvemo, da se je navduševala nad gledališčem in je na gradu pripravila in režirala več predstav, pri katerih so sodelovali člani družine in prijatelji.

Povezava do originalnega članka

Čarovniška pokrivala z Nino Holc
2025-10-11 10:00 - 13:00 | Maribor center / Izba
Oktober je čas za čarovnice, buče in skrivnostne uroke! Pridružite se nam na ustvarjalni delavnic pod vodstvom Nine Holc, kjer bomo skupaj ustvarili čarovniška pokrivala in vstopili v svet domišljije ter zabave
Na tej delavnici se boste naučili, kako iz preprostih materialov oblikovati izvirna čarovniška pokrivala, ki jih boste lahko nosili ali jih uporabili kot čudovite okraske. S pomočjo različnih tehnik bomo ustvarjali pokrivala različnih oblik, barv in stilov.
🎨 Zakaj se udeležiti delavnice?

Naučite se kako oblikovati in sestaviti osnovno čarovniško pokrivalo.
Uporabite različne materiale in okraske za unikatne detajle.
Dodajte osebno čarovnijo z lastnim oblikovanjem in barvami.

Pridružite se nam na tej zabavni in ustvarjalni delavnici, kjer boste ustvarili svojo unikatno čarovniško kapo, ki bo prava paša za oči.
Sobotne delavnice za družine pod skupnim imenom Sobota za družbo ponuja obiskovalcem tudi igralni kotiček z igrami za najmlajše ter ustvarjalne priložnosti za mlade in odrasle. Za dobro počutje bomo poskrbeli s čajem, kavo in kakšno kulinarično posebnostjo. Naj bo vzdušje ustvarjalno, domačno in polno navdiha. Dodatno ponudbo pijače lahko preverite tudi v Vetrinjc – BarCoda, ki bo odprt v času MARSovih ustvarjalnih sobot.
🎟️ Prijave: Zaradi omejenega števila mest vas prosimo, da se predhodno prijavite s plačilom kotizacije. Mesto si zagotovite s predhodnim nakupom vstopnice na spletni strani MARSa www.marsmaribor.org
🎟️ Prispevek: 5,00 EUR z DDV / posamična (1 odrasel in 1 otrok), 10,00 EUR z DDV/ družinska (do 2 odrasla in 3 otroci). Materiali so vključeni.
🌈 Več: info@marsmaribor.org, http://www.marsmaribor.org/
O mentorici:
Nina Holc je diplomirana oblikovalka tekstilij in oblačil, ki se ukvarja z gledališkimi kostumografijami in oblikovanjem za lastno blagovno znamko NI (nikoli isto / never identical). Kot kostumografinja je sodelovala tako s poklicnimi kot tudi ljubiteljskimi gledališči. Oblačila in modni dodatki NI so unikatni in izdelani z veliko pozornosti do detajlov. Najbolj poznane so rute s cofki, ki so čudovit modni dodatek, saj ima prav vsaka od njih svoj značaj. V zadnjem času se Nina veliko posveča tudi ustvarjalnim delavnicam, ki so namenjene predvsem otrokom.
pozabe.
Povezava do originalnega članka

Tik pred koncem
2025-10-11 20:00 | IntimniOder.GT22
IntimniOder.GT22

Plesna predstava Tik pred koncem plesalca in koreografa Luke Ostreža je osnovana na raziskavi gibalnega tika, ki plesalca spremlja že od rojstva. Vsaj v njegovem vsakdanjem življenju – ko pleše, tik izgine.

Avtor, koreografija, ples: Luka Ostrež
Produkcija: Zavod 0.1
Vstopnice: samopostrežna
Več informacij o predstavi TUKAJ.

Povezava do originalnega članka

Cosmos v Vetrinjcu
2025-10-11 20:00 - 23:00 | Maribor center / Vetrinjc – BarCoda
fusion jazz/rock & eksperimentalni pop
V Vetrinjca prihaja Cosmos band, dunajska zasedba Abela Martona Nagyja, ki je na glasbenem spektru nekje med Frankom Zappo in Louisom Coleom. Njihova glasba je izključno avtorska – preplet eksperimentalnega popa, rocka, psihedeličnih 60-ih, grungea in sodobnega popa, vse skupaj pa zaznamuje neizmerna energija in drzno igranje z zvokom.
Glasbo piše Abel Marton Nagy, ki jo ustvarja iz osebne perspektive in hkrati neprestano raziskuje nove vplive. Skupina od leta 2021 deluje s prilagodljivo zasedbo, ki omogoča stalno zvočno evolucijo.
V treh letih so izdali štiri studijske albume in en koncertni album ter sodelovali s kar 53 vrhunskimi glasbeniki, ki so vsak na svoj način obogatili njihov zvok.
Njihovo delo je prepoznano tudi s strani strokovne javnosti – Abel je leta 2024 prejel nagrado Junior Prima za izjemno glasbeno ustvarjalnost, Cosmos band pa je bil leta 2021 nagrajen z nagrado Joe Zawinul Univerze za glasbo in umetnost na Dunaju.

Povezava do originalnega članka

Rave Frequencies
2025-10-11 22:00 - 2025-10-12 05:00 | Maribor center / Dvorana Gustaf Pekarna
Rave večer s Schranz / Hardtechno glasbo!
RAVE FREQUENCIES Maribor @ Dvorana Gustaf Maribor, Slovenija @ sobota, 11.10.2025 @ SCHRANZ & HARDTECHNO ||
NASTOPAJOČI || GIGI (Factory of Sound) DRAWLE vs. SKERLI (Night Activities / Factory of Sound) KOSOWSKY (Anubis Underground) KUNJA (Anubis Underground, Aurum management) MVD (HDM)
Tickets: www.factoryofsound.si ** Petrol – Shell – 3dva / Tisak – Gesthaldus – PM ** BECAUSE WE LIKE TO RAVE!

Povezava do originalnega članka

7. ZIZ festival
2025-10-12 00:00 - 2025-10-18 00:00 | Maribor center
7. ZIZ FESTIVAL
dnevi mariborske alternativne gledališke produkcije
12.-18. oktober 2025, različne lokacije v Mariboru
7. ZIZ festival, ki bo v organizaciji društva ZIZ potekal med 12. in 18. oktobrom 2025, predstavlja enjast uprizoritev mariborskih neodvisnih producentov iz pretekle sezone. Ob njih bo festival ponudil preddogodke, spremljevalni program in, seveda, 12. Gala podelitev ZIZ nagrad.

Kolektiv ZIZ se je vzpostavil leta 2013 in je do leta 2021 deloval kot neformalna gledališko-aktivistična skupina. Z letom 2021 so člani_ce za širjenje svoje aktivnosti ustanovili Kulturno umetniško društvo ZIZ, ki deluje iz potrebe po ustvarjanju alternativne, aktivistične gledališke produkcije v Mariboru. Društvo aktivno deluje in ustvarja na področju družbeno-angažiranega gledališča, organizira ZIZ festival: dneve mariborske alternativne gledališke produkcije, Gala podelitev ZIZ nagrad, izdaja ZIZ koledar, producira predstave in radijske igre, organizira feministični festival Rdeče zore in subkulturni mariborski Kavč festival ter v sodelovanju s Pekarno Magdalenske mreže izvaja reZIZdenco – Rezidenco za družbene spremembe, ki poteka v okviru programa GuestRoomMaribor.
Med 12. in 18. oktobrom bo v organizaciji Društva ZIZ potekal 7. ZIZ festival, katerega soorganizator je med drugum tudi MKC Maribor. Predfestivalski dogodki se bodo sicer začeli že 9. oktobra 2025.

CELOTEN PROGRAM 7. ZIZ FESTIVALA

KOLOFON
Programska ekipa: Barbara Polajnar, Jan Podbrežnik
Producentke: Barbara Polajnar, Nastja Soko, Ankica Radivojević
Odnosi z javnostmi: Melani Kumin, Lena Hebar
Festivalska ekipa: Teja Bitenc, Rebeca J. B. Šenveter, Sanja Kranjc, Anamarija Nađ, Matija Šiško
Tehnična ekipa: Grega Tanacek, Janez Šali
Strokovna komisija: Barbara Kukovec, Grega Močivnik
Režija otvoritvenega dogodka in 12. Gala podelitve ZIZ nagrad: Jaša Jenull
Izvedba otvoritvenega dogodka in 12. Gala podelitve ZIZ nagrad: Kolektiv Gala ZIZ All Stars
Grafična podoba: Barbara Borko // Oblikovanje ZIZ nagrad: Ines Žarki // Scenografija: Zanda Priedite // Fotograf: Žiga Auer
Produkcija: Društvo ZIZ
Koprodukcija: Narodni dom Maribor – Vetrinjski dvor
Soorganizacija: Globus Hystericus, MKC Maribor, Pekarna Magdalenske mreže Maribor, Moment, Teater Magdalena
Medijski pokrovitelj: Radio MARŠ // Sofinancerja festivala: Mestna občina Maribor in EU

Povezava do originalnega članka

MandićCirkus (surov)
2025-10-12 20:00 | IntimniOder.GT22
IntimniOder.GT22

Marko Mandić in Samo Kutin v koncertni izvedbi performansa MandićCirkus. Brez scenografije, brez kostumografije, brez svetlobnih efektov.

Zamisel: Bojan Jablanovec, Marko Mandić
Izvedba: Marko Mandić, Samo Kutin (hurdy-gurdy)
Produkcija: Via Negativa, SNG Drama Ljubljana
Vstopnice: samopostrežna
Več informacij o predstavi TUKAJ.

Povezava do originalnega članka
